钦定古今图书集成/明伦汇编/闺媛典/第016卷 > 酒泉子四首 前人
## 钦定古今图书集成/明伦汇编/闺媛典/第016卷 > 酒泉子四首 前人

花映柳条，闲向绿萍池上。凭阑干，窥细浪，雨萧萧。
近来音信两疏索。洞房空寂寞。掩银屏，垂翠箔，度春
宵。

日映纱窗，金鸭小，屏山碧。故乡春，烟霭隔。背兰釭、
宿妆惆怅。倚高阁、千里云影薄。草初齐，花又落。燕双
双。

楚女不归，楼枕小河春水。月孤明，风又起，杏花稀。
玉钗斜篸。云鬟重，裙上金缕凤。八行书，千里梦，燕南
飞。

罗带惹香，犹系别时红豆。泪痕新，金缕旧，断离肠。
一双娇燕语雕梁。还是去年时节。绿杨浓，芳草歇，柳
花狂。